מצליח מאזוז

הרב חיים כדיר מצליח מאזוז (כ"ו בחשוון ה'תרע"ב, 17 בנובמבר 1911 - כ"א בטבת ה'תשל"א, 18 בינואר 1971) היה רב בולט בתוניסיה, ששימש כדיין בתוניס, וייסד בה את ישיבת כסא רחמים, בראשה עמד עד שנרצח. נולד בג'רבה לרב רפאל מאזוז, בן למשפחת רבנים, ולרחל לבית סעדון. אחיה הצעיר של אמו היה הרב בוגיד חנינא סעדון. למד אצל הרב רחמים חי חויתה הכהן בשנים ה'תרפ"ג - ה'תר"ץ. התחתן עם כמסאנה חנה, בת דודו הרב מנחם מאזוז. הוסמך לדיינות, עבר לבירה תוניס כדי לשמש כראש ישיבת "חברת התלמוד", והתמנה גם כדיין בבית הדין הרבני שם, תחת הנהגתם של הרבנים דוד בן בָּארוֹן ומרדכי אמייס כהן, עד לסגירתו בהוראת השלטונות בשנת ה'תשי"ח (1958). לאחר מכן התמנה לשופט בבית הדין האזרחי המקומי, אך התפטר מתפקידו בה'תשכ"א (1961) לאחר שחויב לדון גם יהודים על פי חוקי המדינה ולא לפי חוקי התורה. לפרנסתו החל לעסוק בתיווך דירות, ובמקביל עסק בכתיבת חיבורים תורניים ובהוראה. למד קבלה מרבי רפאל ג'אמי. סייע לשליח חב"ד בהקמת ישיבה, שבה הורה במשך כשנתיים. פרש לאחר שהחלו לימודי צרפתית בישיבה, בשל גישתו החינוכית-תורנית שלפיה אין מקום ללימודי חול בישיבה. בכסלו ה'תשכ"ג (1963) הקים את ישיבת כיסא רחמים על שם רבו הרב חויתה, ובה יישם את דרכם הלמדנית של רבני תוניסיה, שנהגו ללמוד את דברי הגמרא, רש"י ותוספות בדקדוק של כל מילה ובניסיון להסביר מה הוקשה בכל דיבור המתחיל, וכן נתנו דגש לאסוקי שמעתא אליבא דהלכתא. הקדיש מקום נרחב גם לדקדוק עברי, המקרא וטעמיו. באותה תקופה התפרנס מפנסיה קטנה של שלושים דינר מקומי בחודש ולא מהישיבה. בכ"א בטבת ה'תשל"א (18 בינואר 1971) נרצח בידי מתנקש מוסלמי בשובו לביתו מתפילת שחרית. נקבר בתוניס, ולאחר כחודש וחצי הובא לקבורה בישראל ונטמן בבית הקברות היהודי בהר הזיתים. לאחר מותו עלתה משפחתו לישראל. בניו, בראשות בנו הגדול הרב מאיר מאזוז, חידשו את ישיבת כיסא רחמים בעיר בני ברק, ובמסגרת מוסדותיה פועל מכון הרב מצליח. על שמו נקראו רחובות בערים בית שאן, בני ברק, באר שבע, ראשון לציון, נתיבות וירושלים. ביחס לעיקרון של קבלת הוראות מרן סבר הרב מאזוז שהיא כוללת את דברי רבי יוסף קארו, הן בבית יוסף ובשולחן ערוך והן בשאר ספריו, כמו כסף משנה וספרי תשובותיו. כמו רוב רבני תוניסיה אז, פסק גם הרב מאזוז לומר הלל (בלא ברכה) ביום העצמאות, הוא חתם על תקנה בעניין עם שאר דייני תוניסיה. לאחר ששמע על מעשי חילון שנעשו בישראל מטעם המדינה הוא לא שינה את ההדרכה לרבים, אך כשפתח את ישיבתו בבירה תוניס הנהיג בה אמירת תחנון ביום העצמאות כרגיל. גם ביום ירושלים אמר תחנון. אשתו כמסאנה חנה, נפטרה בג' באדר ה'תשנ"ב בנו הבכור, צמח יהודה ברכה, מת בגיל 8 בתקופת הכיבוש הגרמני של תוניסיה, לדברי הוריו עקב בהלה שנבעה מהפצצות של אזור מגוריהם בג'רבה בנו הרב מאיר מאזוז - ראש ישיבת כסא רחמים בנו הרב צמח מאזוז - מנהל הישיבה, משגיח ור"מ בנו הרב רחמים מאזוז - מנהל ופוסק ההלכה בישיבה חתנו הרב יצחק ברדא, פוסק ומקובל, מחבר ספרים, ראש ישיבת "יצחק ירנן" חתנו הרב חנן קבלן, דיין בבית הדין "משפט וצדק" של הישיבה דודו, הרב בוגיד חנינא סעדון, ראב"ד ג'רבה ורב בפריז גיסו (בעל אחותו ורידה) הרב אליהו ענקרי, מראשוני תלמידיו וממייסדי ישיבתו בתוניסיה גיסו ובן דודו (אח אשתו), הרב שלמה מאזוז, דיין בג'רבה ואביו של מני מזוז, שופט בית המשפט העליון לשעבר שו"ת איש מצליח, ג' חלקים (חלק א, חלק ב, חלק ג, באתר hebrewbooks) ספר מצמיח ישועה (חידושי ש"ס) הרב בנימין כהן, מלכי תרשיש - תולדות רבני תוניסיה וחיבוריהם, ה'תשמ"ו חנה פרץ (נכדתו), אחרון הגאונים בתוניסיה - תולדות חייו, שלושה כרכים, בני ברק ה'תשנ"ו-ה'תש"ס פטיש החזק - תולדות חייו של רבי מצליח מאזוז, שלושה כרכים, בהוצאת 'מכון הרב מצליח' מדיה וקבצים בנושא מצליח מאזוז בוויקישיתוף אתר ישיבת 'כיסא רחמים' חכם חיים כדיר מצליח מאזוז, באתר החכם היומי הקלטה נדירה - סליחות מפי מרן האיש מצליח זצוק"ל והי"ד, באתר ישיבת כסא רחמים כיכר השבת, ‏תיעוד ענק: ההילולה של רבי מצליח מזוז זצ"ל, באתר כיכר השבת, 19 בינואר 2017 מצליח מאזוז, באתר "החכם היומי" מצליח חיים כצ'יר בן רפאל מאזוז (1911-1971), דף שער בספרייה הלאומית ראו אודותיו פה, באתר ישיבת כסא רחמים. נפטר בכ' באב ה'תשכ”ו בתוניס. אחדים מבני המשפחה משערים שמוצאה הקדום של המשפחה בעיר בספרד שנקראה "מאזוז". ראו "בית נאמן" גיליון 105, ויקרא-החודש תשע"ח, אות ד והערה 9 על שמה הוקם סמינר עטרת רחל בבני ברק. לדברי בנו הרב מאיר "בית נאמן" פרשת תולדות התש"ף, גיליון 186, הערה 10 הרב מאיר מזוז, בית נאמן, ויחי תשפ"ג, גיליון 340, הערה 13 באתר הישיבה * כרטיס הקבר באתר הר הזיתים שו"ת איש מצליח חלק א' (או"ח סימן ט"ו) "ולדידן דבתר מרן גרירן בין בשולחן ערוך בין בב"י בין בכס"מ". שו"ת איש מצליח בחיו"ד סימן טז "פטיש החזק", עמוד 237, בפרק "כי עת לחננה"; הרב מאיר מאזוז, בקונטרס דרכי הלימוד (מאמר ה' עמוד ס"ט) עלון בית נאמן, גיליון 64, אות ט"ז והערה 9 (פה) עלון "בית נאמן, גיליון 60, תזריע-מצורע התשע"ז; וגיליון לפרשת ויגש ה'תש"ף, הערה 10 משה ויסברג, אחותו של בעל 'איש מצליח' ודודתו של ראש ישיבת כסא רחמים הלכה לעולמה, באתר בחדרי חרדים, 16 באוקטובר 2016